ཁོང་ཐོག་ཁར་སླེབས་ཐུབ་ཙམ་བྱུང་མ་ཐག་སྲང་ལམ་ནང་ནས་རྒད་པོ་ཞིག་གིས་པ་སངས་རང་ཉིད་མར་འབབ་རྒྱུའི་ལག་བརྡ་བྱེད་ཀྱིན་ཡོད་པ་མཐོང་།པ་སངས་ཀྱི་བསམ་པར།གནས་ཚུལ་གང་དང་།ཡང་ན་མི་དེས་ང་ལ་གཏམ་འདྲ་ཤོད་རྒྱུ་མེད་དམ་སྙམ་བཞིན་དེ་མ་ཐག་བྲེལ་བྲེལ་འཚུབ་འཚུབ་ངང་མར་བབས་འགྲོ་སྐབས་སྐས་གདང་འགའ་འདྲེད་བརྡར་ཤོར་ཏེ་མཇིང་པར་བརྡབ་སྐྱོན་ཤོར་གྲབས་བྱས།པ་སངས་མི་དེའི་འགྲམ་དུ་སླེབས་སྐབས།རྒས་པོ་དེས་ང་ནི་དབུལ་པོ་དབུལ་རྐྱང་ཞིག་ཡིན་པས།ཐུགས་རྗེས་གཟིགས་ང་ལ་དངུལ་ཕྲན་བུ་ཞིག་སྟེར་རོགས་གནང་ཞེས་བཤད་པས་པ་སངས་ནི་ཁོང་ཁྲོའི་མེ་ལྕེ་རབ་ཏུ་འབར།འོན་ཀྱང་བཟོད་སྒོམ་གྱིས་ཡར་ཤོག་ཅེས་རོགས་སྐྱོར་བྱས་ནས་སྡུག་རུས་ཀྱིས་ཐོག་ཁའི་སྟེང་དུ་འཁྲིད་རྗེས་པ་སངས་ཀྱིས་ང་ཡང་ཧ་ཅང་སྐྱོ་པོ་ཞིག་ཡིན་པས་ཁྱེད་རང་ལ་སྤྲོད་རྒྱུའི་དངུལ་ཞིག་ག་ལ་ཡོད།ད་ཁྱེད་རང་གཅིག་པུར་མར་བབས་རྒྱུགང་རོགས་པ་བྱེད་ཁོམ་མེད་ཅེས་བཤད་དོ།།